***1 db határozati javaslat***

**Magyarországi Romák Országos Önkormányzat Közgyűlésének**

**2026. január 30-án tartandó nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Magyarországi Romák Országos Önkormányzata 2026. évi Közbeszerzési Tervének elfogadása**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A közbeszerzési eljárásban a nyilvánossági követelményeket a közbeszerzésekről szóló 2015. évi CXLIII. törvény (a továbbiakban: Kbt.) határozza meg.

A Kbt. 42. § (1) bekezdése értelmében az országos nemzetiségi önkormányzat – 5. § (1) bekezdés ce) alpont - ajánlatkérőként a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készít az adott évre tervezett közbeszerzésekről. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.

A Közbeszerzési terv elkészítéséről a Kbt. 42.§-a továbbiakban így rendelkezik: Kbt. „42. § (2) a közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell. (3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.”

A közbeszerzési terv közzétételét szintén a jogszabály határozza meg: a Kbt. 43. § (2) bekezdés a) pontja alapján az ajánlatkérő köteles az EKR-ben (Elektronikus Közbeszerzési Rendszer) közzétenni a közbeszerzési tervet, valamint annak módosítását az elfogadást követően haladéktalanul.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta a **„Magyarországi Romák Országos Önkormányzata 2026. évi Közbeszerzési Tervének elfogadása”** tárgyú előterjesztést és az alábbi határozatot hozza:

1. A Magyarországi Romák Országos Önkormányzatának Közgyűlése elfogadja a Magyarországi Romák Országos Önkormányzata 2026. évi Közbeszerzési Tervét a melléklet szerinti tartalommal.
2. Magyarországi Romák Országos Önkormányzatának Közgyűlése felkéri a Magyarországi Romák Országos Önkormányzatának Hivatalát, hogy a 2026. évi közbeszerzési tervet töltse fel az Elektronikus Közbeszerzési Rendszerbe (EKR).

**Határidő: 2026. 01. 30.**

**Végrehajtásért felelős: elnök**

**Aba-Horváth István**

**elnök**