***1 db határozati javaslat***

**Magyarországi Romák Országos Önkormányzata Közgyűlésének**

**2026. január 30-án tartandó ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Térítésmentes vagyonátadásról szóló megállapodás elfogadása a Tiszapüspöki Általános Iskola sportpályájának felújítása és fedése tárgyában**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság, Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Magyarországi Romák Országos Önkormányzat Közgyűlése a 2025. augusztus 26. napján tartott ülésén elfogadott 84/2025. számú határozatával hozott döntést az Együttműködési megállapodás infrastrukturális fejlesztés, a Tiszapüspöki Általános Iskola Tornaterem építés megvalósítása érdekében.

A Belügyminisztérium által a BM/18536-2/2025. számú támogatói okirat alapján nyújtott, bruttó 302.361.000 Forint összegű támogatás felhasználásával, a Szerződő Felek között létrejött Együttműködési megállapodásban foglaltak szerint 2025. december 15. napjával megvalósult a Tiszapüspöki Általános Iskola sportpályájának felújítása és lefedése a Tiszapüspöki 5. helyrajzi számú, természetben 5211 Tiszapüspöki, Fő út 85. számú ingatlanon.

Következő lépéseként szükséges a térítésmentes vagyonátadás lefolytatása, melynek feltételeiről a határozati javaslat részét képező megállapodás tervezet rendelkezik.

A nevesített megállapodás aláírásával az átadó térítésmentesen átadja, az átvevő pedig átveszi ezen beruházást, amelynek az ingatlanrészre (sportpálya, csarnok felépítmény és parkoló) eső könyv szerinti értéke: nettó 229.597.043 Forint. Mellékletben rögzített, átadott ingó vagyon könyv szerinti értéke: nettó 4.038.645 Forint, a térítésmentesen átadásra kerülő, köznevelési cél ellátását szolgáló vagyonelemek tételes kimutatását a megállapodás tervezet 1. számú melléklete tartalmazza.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta **„Térítésmentes vagyonátadásról szóló megállapodás elfogadása a Tiszapüspöki Általános Iskola sportpályájának felújítása és fedése tárgyában”** tárgyú előterjesztést és az alábbi határozatot hozza:

1. A Magyarországi Romák Országos Önkormányzatának Közgyűlése elfogadja a Tiszapüspöki Általános Iskola sportpályájának felújítása és fedése kapcsán a térítésmentes vagyonátadásról szóló megállapodást a melléklet szerinti tartalommal.
2. A Magyarországi Romák Országos Önkormányzatának Közgyűlése felhatalmazza az Elnököt a megállapodás aláírására, a kapcsolódó jognyilatkozatok megtételére, azok szükségszerű módosítására.

**Határidő: 2026. 01. 30.**

**Végrehajtásért felelős: elnök**

**Aba-Horváth István**

**elnök**