***1 db határozati javaslat***

**Magyarországi Romák Országos Önkormányzat Közgyűlésének**

**2026. január 30-án tartandó nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **A 134/2025. (XII. 3.) Közgyűlési határozat módosítása (Faingóság ingyenes tulajdonba adása)**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság, Bizottsági elnök:**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Magyarországi Romák Országos Önkormányzatának Közgyűlése a 2025. december 3. napján tartott ülésén a 134/2025. (XII. 3.) számú határozatával döntött állami tulajdonban lévő faingóság a Magyarországi Romák Országos Önkormányzata részére történő ingyenes tulajdonba adásával kapcsolatos kérelem benyújtására és az ezzel összefüggő eljárás lefolytatásra tárgyban.

A Magyarországi Romák Országos Önkormányzata levelezést folytatott a Magyar Nemzeti Vagyonkezelő Zrt. Vagyonszerzési és Vagyonátruházási Igazgatóságával, a korábbiakban meghozott határozat módosításának szükségessége merült fel.

Ennek megfelelően a fentiekben nevesített határozat módosítására kizárólag azokban a pontokban kerül sor jelen esetben, amelyek tisztázása indokolt, az alaphatározat többi pontja változatlan tartalommal hatályban marad.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta **„A 134/2025. (XII.3.) Közgyűlési határozat módosítása (Faingóság ingyenes tulajdonba adása)”** tárgyú előterjesztést és az alábbi határozatot hozza:

1. A Magyarországi Romák Országos Önkormányzatának Közgyűlése a 134/2025. (XII. 3.) számú Közgyűlési határozat 1. pontját az alábbiak szerint módosítja:

„1. A Magyarországi Romák Országos Önkormányzat Közgyűlése a nemzeti vagyonról szóló 2011. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában és a Magyar Nemzeti Vagyonkezelő Zrt. vagyonkezelésében lévő 14.340.80 m3 mennyiségű tűzifa (minőségű) megnevezésű faingóság 1/1 tulajdoni hányadának ingyenes tulajdonba adását a Magyarországi Romák Országos Önkormányzata számára.”

1. A Magyarországi Romák Országos Önkormányzatának Közgyűlése a 134/2025. (XII. 3.) számú Közgyűlési határozat 2. pontját az alábbiak szerint módosítja:

„2. Az ingó dolgot a Magyarországi Romák Országos Önkormányzata a nemzetiségek jogairól szóló 2011. CLXXIX. törvény 117. § (2) bekezdés c) pontjában meghatározott kötelező feladatainak ellátása érdekében kívánja tulajdonba venni és a roma nemzetiség szociális biztonság erősítésének elősegítése, támogatása megvalósuló célra kívánja felhasználni; a tűzifa osztást két intézményének - az Országos Roma Misszió és az Országos Roma Foglalkoztatási Központ – bevonásával kívánja megoldani figyelemmel arra, hogy az említett intézmények alapító okiratukban szerepel a tevékenységre vonatkozó jogosultság.”

1. A Magyarországi Romák Országos Önkormányzatának Közgyűlése megerősíti, hogy a 134/2025. (XII. 3.) számú Közgyűlési határozatának jelen módosítással nem érintett részei változatlan tartalommal maradnak hatályban.

**Határidő: 2026. 01. 30.**

**Végrehajtásért felelős: elnök**

**Aba-Horváth István**

**elnök**