***1 db határozati javaslat***

**Magyarországi Romák Országos Önkormányzat Közgyűlésének**

**2026. január 30-án tartandó nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Teleki József Általános Iskola és Szakképző Iskola főigazgatói pályázati feltételeinek meghatározása**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök: -**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Teleki József Általános Iskola és Szakképző Iskola (3044 Szirák, Petőfi út 32.) főigazgatójának, Buzás Józsefnek vezetői megbízása 2026. július 31-én lejár, ennek alapján új pályázat kiírása válik szükségessé.

A pedagógusok új életpályájáról szóló 2023. évi LII. törvény (a továbbiakban: Púétv.) 37. §-a rendelkezik arról, hogy igazgatói megbízás nyilvános pályázat alapján adható. A pályázati eljárás elindításához szükséges, hogy a közgyűlés a pályázati feltételekről döntsön.

A Púétv. 73.§-a és a pedagógusok új életpályájáról szóló [2023. évi LII. törvény](https://njt.hu/jogszabaly/2023-52-00-00) végrehajtásáról szóló 401/2023. (VIII. 30.) Korm. Rendelet (a továbbiakban: R.) 26. § alapján az érintett intézményben az igazgatói megbízás feltételek az alábbiak.

Nevelési-oktatási intézményben igazgatói megbízás felsőfokú végzettséggel, pedagógus szakképzettséggel rendelkező és a Kormány rendeletében meghatározott egyéb feltételnek megfelelő személynek adható. Többcélú intézményben főigazgatói megbízást az kaphat, aki bármelyik, az intézmény által ellátott feladatra létesíthető intézmény *vezetői* megbízásához szükséges feltételekkel rendelkezik. Ha a feltételek bármelyike mesterfokozatot ír elő, a főigazgatói megbízáshoz mesterképzésben szerzett szakképzettség szükséges.

A *vezetői* megbízás állami vagy önkormányzati fenntartású munkáltató esetén legfeljebb öt évig terjedő határozott időre szól.

A R. 4. § (1) alapján a köznevelési foglalkoztatotti jogviszony létesítésére irányuló pályázati felhívásban meg kell jelölni:

a) a munkáltató és a betöltendő munkakör, vezetői megbízás megnevezését,

b) a munkakörbe tartozó, illetve a vezetői megbízással járó lényeges feladatokat,

c) a köznevelési foglalkoztatotti jogviszony, illetve a vezetői megbízás kezdetét és – ha jogszabály vagy a fenntartó döntése előre meghatározza – a jogviszony megszűnésének időpontját,

d) az illetmény és a kapcsolódó juttatások meghatározásának elveit,

e) a munkavégzési hely megjelölését,

f) a pályázat elnyerésének feltételeit,

g) a pályázat részeként benyújtandó iratokat, igazolásokat, továbbá

h) a pályázat benyújtásának feltételeit és elbírálásának határidejét.

A kormányzati igazgatásról szóló [2018. évi CXXV. törvény](https://njt.hu/jogszabaly/2018-125-00-00) felhatalmazása alapján a Kormány rendeletében kijelölt közszolgálati állásportál személyügyi központ a számára megküldött pályázati felhívást közzéteszi.

Emellett a pályázati felhívást a fenntartó és a munkáltató a honlapján, valamint székhelye és telephelye szerinti településen a helyben szokásos módon közzéteszi.

A pályázat benyújtásának **határideje** a pályázati felhívásnak a személyügyi központ honlapján való elsődleges közzétételétől számított harminc napnál rövidebb nem lehet.

A pályázónak a pályázathoz csatolnia kell:

a) szakmai önéletrajzát,

b) a foglalkoztatás jogszabályban előírt feltételei igazolására szolgáló iratokat,

c) a munkáltató vezetésére kiírt pályázathoz a munkáltató vezetésére, fejlesztésére vonatkozó programját.

Az igazgatói *pályázati eljárás* előkészítésével összefüggő feladatokat – ide nem értve a pályázati feltételek meghatározását – a megbízási jogkör gyakorlójának megbízottja (a továbbiakban: pályáztató) látja el.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta a **„Teleki József Általános Iskola és Szakképző Iskola főigazgatói pályázati feltételeinek meghatározása”** tárgyú előterjesztést és az alábbi határozatot hozza:

1. A Magyarországi Romák Országos Önkormányzatának Közgyűlése a Teleki József Általános Iskola és Szakképző Iskola főigazgatói megbízásra szóló pályázat kiírásakor a jogszabályban előírt feltételeken alapuló, a mellékletben megjelölt pályázati feltételeket szabja.
2. A Magyarországi Romák Országos Önkormányzatának Közgyűlése a Teleki József Általános Iskola és Szakképző Iskola főigazgatói álláshelyére szóló megbízást 5 évre adja.
3. A Magyarországi Romák Országos Önkormányzatának Közgyűlése felhatalmazza az Elnököt a pályázati eljárás lefolytatásával összefüggő feladatok ellátására, a kapcsolódó nyilatkozatok megtételére, azok szükségszerű módosítására.

**Határidő: 2026. március 15.**

**Végrehajtásért felelős: elnök**

**Aba-Horváth István**

**elnök**