***1 db határozati javaslat***

**Magyarországi Romák Országos Önkormányzat Közgyűlésének**

**2026. január 30-án tartandó nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **A Tiszapüspöki Általános Iskola módosított Szervezeti és Működési Szabályzatának jóváhagyása**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök: -**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A köznevelési intézmény működésére, belső és külső kapcsolataira vonatkozó rendelkezéseket a szervezeti és működési szabályzat határozza meg. A köznevelésről szóló CXC. törvény 25. § (1) bekezdése rendelkezik arról, hogy az SZMSZ-t az igazgató a nevelőtestület bevonásával készíti el és az intézmény honlapján közzéteszi. Az SZMSZ-t a fenntartó hagyja jóvá.

A Szabályzat főbb elemeinek jogszabályok szerinti kifejtése mellett záradékok és a mellékletek kapnak hangsúlyos helyet. A főbb részek tartalmát a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 4.§-a pontosan meghatározza.

Jelen módosítást a pedagógusok új életpályájáról szóló 2023. évi LII. törvény, továbbá annak végrehajtására kiadott 401/2023. (VIII. 30.) Korm. rendelet egyes rendelkezései indokolják.

Az iskola felülvizsgálta 2023.évi Szabályzatát és a szükséges módosításokat elvégezte, köznevelési szakértő ellenőrizte, jelenleg megfelel a jogszabályi előírásoknak.

Szervezeti és Működési Szabályzatot az iskola honlapján, illetve az Oktatási Hivatal KIR közzétételi listájára kell feltölteni.

A határozati javaslat mellékletei:

1. számú melléklet: Tiszapüspöki Általános Iskola Szervezeti és Működési Szabályzatának módosítása,

2. számú melléklet: Tiszapüspöki Általános Iskola egységes szerkezetbe foglalt Szervezeti és Működési Szabályzata.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta **„A Tiszapüspöki Általános Iskola módosított Szervezeti és Működési Szabályzatának jóváhagyása”** tárgyú előterjesztést és az alábbi határozatot hozza:

1. A Magyarországi Romák Országos Önkormányzata Közgyűlése jóváhagyja a Tiszapüspöki Általános Iskola Szervezeti és Működési Szabályzatának módosítását az 1. számú melléklet szerinti tartalommal.
2. A Magyarországi Romák Országos Önkormányzata Közgyűlése jóváhagyja a Tiszapüspöki Általános Iskola Szervezeti és Működési Szabályzatát a módosításokkal egységes szerkezetben - mely 2026. február 1-jén lép hatályba - a 2. számú melléklet szerinti tartalommal.
3. A Magyarországi Romák Országos Önkormányzatának Közgyűlése felhatalmazza az Elnököt a szükséges dokumentumok aláírására, jognyilatkozatok megtételére, azok esetleges módosítására.

**Határidő: 2026. 01. 30.**

**Végrehajtásért felelős: elnök**

**Aba-Horváth István**

**elnök**