***1 db határozati javaslat***

**Magyarországi Romák Országos Önkormányzat Közgyűlésének**

**2026. január 30-án tartandó nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Nagy Zsolt a Magyarországi Romák Országos Önkormányzatának Hivatala hivatalvezetőjének 2025. január 31. napjától 2026. január 30. napjáig végzett munkájáról szóló beszámoló elfogadása**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök: -**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Magyarországi Romák Országos Önkormányzatának Közgyűlése (a továbbiakban: Közgyűlés) a 2024. október 3. napján tartott alakuló ülésen meghozott 8/2024. számú határozatával fogadta el a Szervezeti és Működési Szabályzat (a továbbiakban: SZMSZ) módosítását. A Közgyűlés a fentiekben nevesített ülésén a 10/2024. számú határozat első pontjában foglaltak szerint döntött Nagy Zsolt megbízott hivatalvezető 2024. október 3. napjától 2025. január 31. napjáig történő megválasztásáról.

A Közgyűlés a 2025. január 31. napján tartott ülésén meghozott 17/2025. számú határozatával döntött a Magyarországi Romák Országos Önkormányzatának Hivatalához meghirdetett hivatalvezetői pályázat értékelése és a hivatalvezető kinevezése tárgyában.

A fentiekben jelölt határozat alapján a Közgyűlés elfogadta az Elnök által Nagy Zsolt pályázó jelölését a Magyarországi Romák Országos Önkormányzatának Hivatalához hivatalvezető pozíció betöltésére. A Közgyűlés döntése alapján Nagy Zsolt pályázót 2025. január 31. napjától határozatlan időre kinevezte a Magyarországi Romák Országos Önkormányzatának Hivatalához hivatalvezetőnek **a közszolgálati tisztviselőkről szóló 2011. évi CXCIX. törvény alapján azzal, hogy** részére a Kttv. 247. § (2) bekezdés b) pontja alapján a kétéves közigazgatási gyakorlati időt elengedi, és egyben kötelezi arra, hogy a Kttv. 247. § (4) bekezdése alapján a kinevezéstől számított egy éven belül a közigazgatási szakvizsgát szerezze meg. Nagy Zsolt hivatalvezető a nevesített jogszabályban foglalt kötelezettségnek határidőben eleget tett.

Az SZMSZ IV. Fejezet 1. pontja szól a Közgyűlés szerveinek feladat- és hatásköreiről, melynek keretében az 1.5. alpont tartalmazza az Önkormányzat Hivatalára vonatkozó rendelkezéseket, továbbá az 1.5.1. alpont a Hivatalvezetőre irányadó szabályokat fogalmazza meg.

Nagy Zsolt a Magyarországi Romák Országos Önkormányzat Hivatalának vezetője elkészítette a kinevezésétől jelen ülésig terjedő időszakra vonatkozóan az ellátott feladatokról szóló beszámolót, amely a határozati javaslat részét, mellékletét képezi.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta „**Nagy Zsolt a Magyarországi Romák Országos Önkormányzatának Hivatala hivatalvezetőjének 2025. január 31. napjától 2026. január 30. napjáig végzett munkájáról szóló beszámoló elfogadása**” tárgyú előterjesztést és az alábbi határozatot hozza:

A Magyarországi Romák Országos Önkormányzatának Közgyűlése elfogadja Nagy Zsolt a Magyarországi Romák Országos Önkormányzatának Hivatala hivatalvezetőjének 2025. január 31. napjától 2026. január 30. napjáig végzett munkájáról szóló beszámolóját a melléklet szerinti tartalommal.

**Határidő: 2026. 01. 30.**

**Végrehajtásért felelős: elnök**

**Aba-Horváth István**

**elnök**