***0 db határozati javaslat***

**Magyarországi Romák Országos Önkormányzata Közgyűlésének**

**2026. január 30-án tartandó ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Tájékoztatás az Otthonteremtési támogatásról**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság, Bizottsági elnök:**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

Magyarország Kormánya Otthonteremtési támogatást nyújt a közszolgálatban dolgozók részére. Az Otthonteremtési támogatási összege nettó 1 millió forint, ami egyösszegben kerül folyósításra és szabadon felhasználható.

A fentiekben nevesített lehetőségről a Magyarországi Romák Országos Önkormányzatának Elnöke és Hivatalvezető Úr 2025. december 17. napján - elektronikus úton küldött - levélben tájékoztatta az Önkormányzat és az Intézményeinek munkatársait.

A Hivatal 2026. január 14. napján elektronikus levelet küldött a Képviselők számára az Otthontámogatásról emlékeztetőként. Ezzel a levéllel megküldésre került a Magyar Államkincstár által kiadott anyagok alapján készült, frissített tájékoztató és a hozzá kapcsolódó nyomtatványok is.

Elnök Úr és Hivatalvezető Úr a munkatársak részére 2026. január 16. napján ismételt, írásbeli megkeresést küldtek. Felhívták a figyelmet arra, amennyiben a munkatársak élni kívánnak a lehetőséggel és igénybe kívánják venni az Otthontámogatást, úgy az erre irányuló kérelmet legkésőbb 2026. január 20. napjáig nyújtsák be a munkáltatójuk részére különös figyelemmel a jelölt jogvesztő határidőre.

2026. január 22. napján azonban megjelent két változás az Otthonteremtési támogatással kapcsolatban. A közzétett tájékoztatás szerint a nagy érdeklődésre tekintettel a Kormány döntése alapján kibővítésre került a program jogosulti köre, a bejelentés határidejét 2026. február 15. napjáig meghosszabbítják, illetve a 2026. január 1-jét megelőzően létrejött lakáskölcsön-szerződés esetében a bejelentési határidő szintén 2026. február 15. napjáig kerül meghosszabbításra.

**Aba-Horváth István**

**elnök**